<classify> Kocha wa timu hiyo, Salum Mayanga alisema anatarajia watafanya vizuri katika michuano hiyo kwa kuwa kikosi kinaundwa na wachezaji wenye damu changa zaidi. Michuano ya COSAFA takuwa sehemu ya maandalizi ya kikosi kitakachoshiriki michuano ya Afrika kwa wachezaji wanaocheza ligi ya ndaniCHAN, alisema.Kikosi hicho kinaundwa na makipa Aishi Manula Azam FC, Benno David Kakolanya Yanga na Said Mohammed Said Mtibwa Sugar. Walinzi wa pembeni kulia ni Shomari Kapombe Azam FC na Hassan Ramadhan Kessy Yanga na kushoto ni Gadiel Michael Azam FC na Amim Abdulkarim Toto Africans.Walinzi wa kati ni Erasto Nyoni Azam FC, Salim Abdallah Mtibwa Sugar, Abdi Banda Simba na Nurdin Chona Tanzania Prisons. Viungo wakabaji ni Himid Mao Azam FC na Salmin Hoza Mbao FC. Viungo washambulia ni Mzamiru Yassin Simba, Simon Msuva Yanga, Raphael Daudi Mbeya City na Shizza Kichuya Simba.Washambuliaji ni Thomas Ulimwengu AFC Eskilstuna Sweden, Mbaraka Yusufu Kagera Sugar, Stamili Mbonde, Elius Maguli Dhofar SC na Shabani Idd Chilunda Azam FC. Tanzania imepangwa kundi A na Mauritius, Malawi na Angola.Kundi B lina Msumbiji, Shelisheli, Madagascar na Zimbabwe. Timu 14 zinashiriki michuano hiyo. Stars itacheza na Malawi Juni 25 kabla ya kukutana na Angola Juni 27 na kumalizia na Mauritius Juni 29. Botswana, Zambia, Afrika Kusini, Namibia, Lesotho na Swaziland zitamenyana kuingia robo fainali ya mashindano yaliyoanzishwa 1997.  <topic>: michezo 